Diari Oficial de la Generalitat Valenciana


Sumari del DOGV 3971, del 02-04-2001 (2001/2397)

RESOLUCIÓ de 6 de febrer de 2001, de la Direcció General d'Indústria i Energia, per la qual s'autoritza administrativament a Iberdrola, SA, l'ampliació de la subestació de transformació de 380/220/132 kV denominada ST Beneixama a la província d'Alacant.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3971

Data del DOGV
:   02-04-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/2397


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 6 de febrer de 2001, de la Direcció General d'Indústria i Energia, per la qual s'autoritza administrativament a Iberdrola, SA, l'ampliació de la subestació de transformació de 380/220/132 kV denominada ST Beneixama a la província d'Alacant. [2001/2397]
  
Vist l'expedient incoat pel Servei Territorial d'Indústria i Energia d'Alacant a instància d'Iberdrola, SA, relatiu a l'ampliació de la subestació de transformació de 380/220/132 kV denominada ST Beneixama (província d'Alacant).
  
Atés que la sol·licitud d'autorització administrativa ha seguit la tramitació establida en el Decret 2.617/1996, de 20 d'octubre, sobre autorització d'instal·lacions elèctriques; i en la Llei 54/1997, de 27 de novembre, del Sector Elèctric.
  
Vist que consta en l'expedient informe del Servei Territorial d'Indústria i Energia d'Alacant relatiu al fet que durant el període d'informació pública no s'hi han presentat al·legacions.
  
Vist l'informe favorable emés per l'òrgan instructor de l'expedient, de data 9 de gener de 2001.
  
Aquesta Direcció General d'Indústria i Energia resol:
  
Primer
  
Autoritzar administrativament a Iberdrola, SA l'ampliació de la subestació transformadora 380/220/132 kV denominada Beneixama, situada al terme municipal de Beneixama, província d'Alacant, segons avantprojecte firmat pel senyor Tomás Muruzábal Sitges, visat pel Col·legi Oficial d'Enginyers Superiors Industrials de la Comunitat Valenciana i Albacete en data 24 de juliol de 2000, les característiques principals de la qual, en síntesi, una vegada realitzades les obres d'ampliació, són les següents:
  
- L'actual sistema elèctric de 380 kV amb una posició més de transformador corresponent al nou de relació 380/132 kV.
  
- L'actual sistema elèctric de 220 kV que no experimenta variació.
  
- L'actual transformació més un nou autotransformador de relació 380/132 kV i 450 MVA de potència, amb la qual cosa la potència total de la instal·lació ascendirà a 1.350 MVA.
  
Iberdrola, SA haurà de presentar el projecte d'execució per a la seua aprovació en el termini de sis mesos comptats a partir de la notificació de la present resolució.
  
La present resolució no és definitiva en via administrativa i contra ella podrà interposar-se recurs d'alçada en el termini d'un mes, comptat des de l'endemà de la seua notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 6 de febrer de 2001.- El director general d'Indústria i Energia: José Monzonís Salvia.